Document ID: 32008D0054

KOMISIJAS LĒMUMS
(2007. gada 20. decembris)
par Vācijas, Spānijas, Francijas, Itālijas un Luksemburgas atsevišķu maksājumu aģentūru grāmatojumu noskaidrošanu saistībā ar izdevumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa 2004. finanšu gadā
(izziņots ar dokumenta numuru K(2007) 6532)
(Autentisks ir tikai teksts vācu, spāņu, franču un itāļu valodā)
(2008/54/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 3. punktu,
apspriedusies ar Fonda komiteju,
tā kā:
(1)
Ar Komisijas Lēmumu 2005/385/EK (2) ir veikta grāmatojumu noskaidrošana visu maksājumu aģentūru 2004. finanšu gadā, izņemot Vācijas maksājumu aģentūras “Bayern-Umwelt”, Spānijas maksājumu aģentūras “Madrid”, Francijas maksājumu aģentūras “SDE”, Itālijas maksājumu aģentūras “AGEA” un Luksemburgas maksājumu aģentūras “Ministère de l’Agriculture” grāmatojumu noskaidrošanu.
(2)
Pēc jaunas informācijas saņemšanas un pēc papildu pārbaudēm Komisija tagad var pieņemt lēmumu par Vācijas maksājumu aģentūras “Bayern-Umwelt”, Spānijas maksājumu aģentūras “Madrid”, Francijas maksājumu aģentūras “SDE”, Itālijas maksājumu aģentūras “AGEA” un Luksemburgas maksājumu aģentūras “Ministère de l’Agriculture” iesniegto grāmatojumu pilnīgumu, precizitāti un ticamību.
(3)
Veicot maksājumu aģentūru grāmatojumu noskaidrošanu, Komisijai jāņem vērā no dalībvalstīm jau ieturētās summas, pamatojoties uz Lēmumu 2005/385/EK.
(4)
Saskaņā ar Regulas (EK) Nr. 1258/1999 7. panta 3. punkta otro daļu šis lēmums neskar Komisijas vēlāk pieņemtos lēmumus, ar kuriem izdevumus, kas nav veikti saskaņā ar Kopienas noteikumiem, izslēdz no Kopienas finansējuma,
IR PIEŅĒMUSI ŠO LĒMUMU.
1. pants
Ar šo lēmumu tiek noskaidroti Vācijas maksājumu aģentūras “Bayern-Umwelt”, Spānijas maksājumu aģentūras “Madrid”, Francijas maksājumu aģentūras “SDE”, Itālijas maksājumu aģentūras “AGEA” un Luksemburgas maksājumu aģentūras “Ministère de l’Agriculture” grāmatojumi saistībā ar Eiropas Lauksaimniecības virzības un garantiju fonda (ELVGF) Garantiju nodaļas finansētajiem izdevumiem 2004. finanšu gadā.
Summas, kas saskaņā ar šo lēmumu atgūstamas no katras attiecīgās dalībvalsts vai tām izmaksājamas, ir norādītas pielikumā.
2. pants
Šis lēmums ir adresēts Vācijas Federatīvajai Republikai, Spānijas Karalistei, Francijas Republikai, Itālijas Republikai un Luksemburgas Lielhercogistei.
Briselē, 2007. gada 20. decembrī

Labels: 18
15
4